0.
1.
2.
3.



[image: image1.png]



Parlamentul  României

Camera  Deputaţilor
Comisia pentru Sănătate şi Familie
                Nr. 28/838/ 5 noiembrie 2001

BIROULUI PERMANENT 

AL

CAMEREI DEPUTAŢILOR,

Vă înaintăm , alăturat, raportul la propunerea legislativă privind protecţia împotriva efectelor fumatului , trimis comisiei pentru examinare, în fond, cu adresa nr.368 din 20 septembrie 2001 .

La întocmirea raportului, comisia a avut în vedere avizul Consiliului Legislativ.

În raport cu obiectul şi conţinutul său, proiectul de lege face parte din categoria legilor ordinare.

                 PREŞEDINTE,                                                  SECRETAR,

DEP.ACAD.PROF.DR.MIRCEA IFRIM              DEP.DR.ANA FLOREA

Parlamentul  României

Camera  Deputaţilor
Comisia pentru Sănătate şi Familie
                                                                                    Nr. 28/838/ 5 noiembrie 2001
R A P O R T

asupra propunerii legislative privind protecţia împotriva efectelor fumatului


În urma examinării propunerii legislative privind protecţia împotriva efectelor fumatului, în şedinţele din 30.10. – 1.11.2001, propunem ca aceasta să fie supusă spre dezbatere şi adoptare cu următoarele amendamente:

Nr.

crt.
Articolul

( textul iniţial)
Amendamentul propus

(autorul)

Text adoptat de comisie
Motivare

0.
1.
2.
3.

1.
Art.1
“ Este interzis fumatul în locuri publice.”
Se propune ca art.1 să se reformuleze după cum urmează:

“Art.1. – Fumatul în locurile publice este interzis”.

Autor: doamna dep.Iulia Pataki (Grupul Parlamentar al UDMR).

 
Pentru respectarea normelor de tehnică legislativă.



2.
__
Se propune să se introducă un nou text ca  art.2 cu următorul cuprins:

“ Art.2. -  În înţelesul prezentei legi, prin loc public se înţelege orice încăpere care, nefiind o locuinţă, implică prin destinaţia ei sau prin specificul activităţii la care serveşte, prezenţa mai multor persoane.”

Autori: dl.dep.prof.dr.Mircea Ifrim (Grupul Parlamentar al PRM) şi dl.dep.farm.Ion Burnei (Grupul Parlamentar al PSD ) .


Pentru definirea  acestei noţiuni.

3.
Art.2.
“Este interzisă publicitatea, în oricare din formele ei, a emblemelor şi a denumirii unei mărci de tutun.”
Se propune ca art.2 să devină art.3 şi să se reformuleze după cum urmează:

“Art.3. - Publicitatea pentru produsele din tutun, cu excepţia celei prevăzute în legi speciale, este interzisă.”

Autori: dl.dep.prof.dr.Mircea Ifrim (Grupul Parlamentar al PRM) , dl.dep.dr.Ovidiu Brînzan (Grupul Parlamentar al PSD ) şi dl.dep.Gheorghe Popescu (Grupul Parlamentar al PSD ) .


Prin renumerotare.

Aceste reglementări trebuie corelate cu prevederile Legii privind publicitatea nr.148/2000 publicată în Monitorul Oficial al României nr.359, Partea I, din 2 august 2000.

4.
Art.3.

“ Este interzisă folosirea unei embleme sau a denumirii unei mărci de tutun pentru promovarea altor produse.”
Se propune ca art.3 să devină art.4 şi să se reformuleze astfel:

“ Art.4. - Folosirea unei embleme sau a denumirii unei mărci de tutun pentru promovarea altor produse este interzisă.”

Autor: doamna dep.Iulia Pataki (Grupul Parlamentar al UDMR).

 
Prin renumerotare.

Pentru respectarea normelor de tehnică legislativă.

5.
Art.4.

“ Excepţie de la art.1 fac barurile, restaurantele, discotecile şi alte spaţii publice cu destinaţie similară.”
Se propune ca art.4 să devină art.5 şi să se reformuleze astfel:

“ Art.5. - De la prevederile art.1 pot face excepţie barurile, restaurantele, discotecile şi alte locuri publice cu destinaţie similară.”

Autori: dl.dep.prof.dr.Mircea Ifrim (Grupul Parlamentar al PRM) şi dl.dep.dr.Ludovic Abiţei (Grupul Parlamentar al PRM) .


Prin renumerotare.

Pentru această categorie de locuri publice decizia aparţine proprietarului sau persoanei care le deţine în folosinţă.

6.
Art.5.

“Proprietarii sau persoanele care au în folosinţă locurile publice prevăzute la art.1 au obligaţia de a afişa în loc vizibil afişe sau simboluri ce interzic fumatul.

Proprietarii sau persoanele care au în folosinţă spaţii publice prevăzute la art.1 pot amenaja încăperi speciale pentru fumători.

Încăperile destinate fumatului vor avea numai această folosinţă şi vor fi dotate cu sisteme de aerisire adecvate.”
Se propune ca art.5 să devină art.6, în următoarea reformulare:

“ Art.6. - (1)  Proprietarii sau persoanele care au în folosinţă locurile publice  au obligaţia de a afişa la loc vizibil  simboluri care interzic fumatul.

(2) Proprietarii sau persoanele care au în folosinţă locuri publice,  pot amenaja încăperi speciale pentru fumători, dacă au condiţiile necesare.

(3) Încăperile destinate fumatului au numai această folosinţă şi sunt dotate cu sisteme de aerisire adecvate.”

Autori: dl.dep.prof.dr.Mircea Ifrim (Grupul Parlamentar al PRM) , dl.dep.dr.Ovidiu Brînzan (Grupul Parlamentar al PSD ) , doamna dep.Constanţa Popa (Grupul Parlamentar al PRM) şi dl.dep.dr.Ludovic Abiţei (Grupul Parlamentar al PRM) .


Prin renumerotare.

Pentru o exprimare mai clară şi corectă şi pentru respectarea normelor de tehnică legislativă.

Idem.

Idem.

7.
Art.6.
“Prin loc public sau spaţiu public se înţelege orice încăpere care nu este destinată vieţii private.”


Se propune să se elimine.
Textul propus să fie eliminat a fost reformulat în cuprinsul art.2, la pct.2 din prezentul raport.

8.
__
Se propune să se introducă un nou text, ca art.7 , cu următorul cuprins:

“ Art.7.  - (1) Nerespectarea prevederilor art.1 şi art.4 constituie contravenţie şi se sancţionează cu amendă de la 200.000 lei la 1.000.000 lei în cazul art.1 şi de la 25.000.000 lei la 40.000.000 lei în cazul art.4.

(2) Conducătorii, administratorii sau, după caz, proprietarii locurilor publice, care nu asigură respectarea prevederilor prezentei legi, se sancţionează cu amendă de la 2.000.000 lei la 10.000.000 lei.
(3) Contravenţiile se constată şi sancţiunile se aplică de către persoane anume împuternicite din cadrul compartimentelor de control ale Ministerului Sănătăţii şi Familiei sau ale altor organe abilitate în acest sens prin acte normative speciale şi se constituie în venituri extrabugetare la dispoziţia Ministerului Sănătăţii şi Familiei .

(4) Contravenţiilor prevăzute la alin.(1)şi (2) le sunt aplicabile dispoziţiile Ordonanţei Guvernului nr.2/2001 privind regimul juridic al contravenţiilor.”

Autori: dl.dep.prof.dr.Mircea Ifrim (Grupul Parlamentar al PRM) , dl.dep.dr.Ovidiu Brînzan (Grupul Parlamentar al PSD ) , doamna dep.dr.Ana Florea (Grupul Parlamentar al Minorităţilor Naţionale) şi dl.dep.dr.Constantin Florentin Moraru (Grupul Parlamentar al PRM) .
Deoarece prevederile art.7 – 10 din propunerea legislativă, nu determină natura răspunderii instituite, aceste dispoziţii au fost contopite într-un singur text.

9.
Art.7.

“ Încălcarea prevederilor art.1 de către fumători se pedepseşte cu amenda între 1.000.000 şi 10.000.000 lei.”


Se propune  să se elimine.
Nu mai are obiect.

10.
Art.8.

“Încălcarea prevederilor art.2 se pedepseşte cu amenda între  50.000.000 şi 500.000.000 lei.”


Se propune  să se elimine.
Nu mai are obiect.

11.
Art.9.

“Încălcarea prevederilor art.3 se pedepseşte cu amenda între 25.000.000 şi 250.000.000 lei.”


Se propune  să se elimine.
Nu mai are obiect.

12.
Art.10.
“ Sancţiunea prevăzută la art.6, 7 , 8 se aplică de către organele abilitate ale Ministerului Sănătăţii şi Familiei sau de alte organe abilitate prin acte normative speciale în acest sens.”


Se propune  să se elimine.
Nu mai are obiect.

13.
__
Se propune să se introducă un nou text, ca art.8, cu următorul cuprins:

“ Art.8. – Prezenta lege intră în vigoare după 30 de zile de la data publicării  în Monitorul Oficial al României.”

Autori: doamna dep.Iulia Pataki (Grupul Parlamentar al UDMR).


În conformitate cu prevederile art.4 alin.(1) din Ordonanţa Guvernului nr.2/2001 privind regimul juridic al contravenţiilor.

În cursul dezbaterilor în comisie, următoarele amendamente nu au fost acceptate:

Nr.

crt.
Articolul

( textul iniţial)
Amendamentul propus

şi autorul acestuia
Motivare

0.
1.
2.
3.



Autor: dl.dep.Codrin Ştefănescu            ( Independent afiliat la Grupul Parlamentar al PSD ) a propus următoarele amendamente:


1.
__
Să se introducă un nou text, ca art.1, cu următorul cuprins:

“Art.1. – Conform Directivei CE 89/622/CEE, tutunul dăunează grav sănătăţii.”
1. Pentru a se evidenţia necesitatea unei reglementări în legislaţia românească în ceea ce priveşte efectele nocive ale fumatului.

2. Este reglementat prin prevederile art.13 alin.(2) din Legea nr.148/2000 privind publicitatea.

2.
Art.1.
Să devină art.2.
Prin renumerotare.



3.
Art.2.
Să se elimine.
1. Fumatul este o activitate care nu poate fi interzisă în totalitate prin lege şi care ţine de opţiunea fiecărui individ în parte; publicitatea anumitor mărci de tutun nu are un efect dăunător direct asupra populaţiei, alegerea făcută aparţinând exclusiv persoanei, care optează între a fuma şi a nu fuma.

2. Reformularea textului art.2, propusă de către comisie în cuprinsul art.3, se află în concordanţă cu reglementările din Legea nr.148/2000 privind publicitatea.



3.
__
Să se introducă un nou text, ca art.4, cu următorul cuprins:

“ Art.4. – Fiecare instituţie de stat sau organ al administraţiei centrale va stabili cum, dacă şi în ce mod fumatul este interzis sau restricţionat.”
1. Nu poate exista o atitudine coercitivă din partea statului în sensul interzicerii absolute a fumatului; s-ar îngrădi astfel libertatea cetăţeanului în ceea ce priveşte opţiunea sa referitor la fumat.

2. Soluţia propusă nu asigură aplicarea unitară a dispoziţiilor legii.



4.
__
Să se introducă un nou text,, ca art.5, cu următorul  cuprins:

“Art.5. - Locurile publice menţionate la art.2 sunt:

a) unităţile sanitare şi centrele de sănătate;

b) unităţile şcolare şi locurile frecventate de tineri şi copii;

c) mijloace de transport în comun şi ascensoare;

d) locurile de depozitare şi fabricare a alimentelor;

e) sălile de sport;

f) sălile de spectacole şi biblioteci, cintematografe, magazine;

g) toate spaţiile închise aparţinând organelor de stat sau private ( săli de aşteptare, săli de reuniune sau de şedinţe, săli de recepţie, localuri rezervate sportului sau culturii);

h) compartimente de dormit în trenuri.
1. Pentru o reglementare cât mai clară şi edificatoare asupra a ceea ce se înţelege prin “loc public”; drept consecinţă, publicul va fi înştiinţat asupra modului în care fumatul este restricţionat sau interzis, după caz.

2. Soluţia propusă reprezintă o exemplificare şi nicidecum o definire a acestei noţiuni.



5.
__
Să se introducă un nou text, ca art.6, cu următorul cuprins:

“ Art.6. – (1) Fumatul este restricţionat în:

a) hoteluri şi alte spaţii unde cazarea este oferită temporar pe bază comercială, într-un anumit număr de camere;

b) restaurante şi alte spaţii cu destinaţie de recreere care au mai mult de 15 locuri;

c) aeronave, la bordul navelor de comerţ şi de transport fluvial;

d) localurile comerciale unde sunt consumate alimente şi băuturi.

(2) Este permis fumatul în aceste locuri, în parte, în spaţii special amenajate. Proprietarii sau persoanele care au în folosinţă spaţiile prevăzute la art.6 alin.1 au obligaţia de a afişa în loc vizibil afişe sau simboluri ce interzic fumatul. Încăperile destinate fumatului vor avea numai această folosinţă şi vor fi dotate cu sisteme de aerisire şi ventilaţie adecvate.”
1. Art.6 cuprinde dispoziţii irelevante asupra semnificaţiei termenului “locuri publice”; coroborat cu art.1 iniţial, acesta este de natură să constrângă populaţia la o atitudine imposibil de respectat pe planul real al vieţii sociale a individului. Aceasta înseamnă o interzicere totală a fumatului, chiar în spaţii de alimentaţie publică sau destinate recreării.

2. Noţiunea de loc public a fost redefinită, iar excepţiile fac obiectul art.5 şi art.6 alin.(2), la pct.5 şi 6 din prezentul raport.



6.
__
Să se introducă un un nou text, ca art.7, cu următorul cuprins:

“ Art.7. – Pentru art.5, lit.a) şi b), textul nu este valabil pentru angajaţi. Persoanele care au statut de angajat vor fuma numai în acele locuri special amenajate în acest sens.”
1. __

2. Textul propus este neclar.



7.
__
Să se introducă un un nou text, ca art.8, cu următorul cuprins:

“Art.8. – Toate persoanele sunt obligate să respecte dispoziţiile prezentului text de lege.”
1. Pentru o reglementare clară, care are în vedere lipsa discriminării, de orice natură ar fi ea, la toate nivelurile de aplicare a prezentului proiect de lege.

2. Textul propus nu este de nivelul legii.



8.
Art.10.
Să se introducă un un nou text, ca art.10, cu următorul cuprins:

“Art.10. – Încălcarea prevederilor art.2 coroborat cu art.5 se pedepseşte cu amendă între 1.000.000 şi 10.000.000 lei.”
1. Prin modificarea art.7.

2. Nu mai are obiect.



9.
Art.4 - 8
Să se elimine.
1. În concordanţă cu amendamentele propuse.

2. Nu mai au obiect, ca urmare a respingerii amendamentelor înaintate.




Autor: dl.dep.Romeo Marius Raicu (Grupul Parlamentar al PD ) a propus următoarele amendamente:


1.
Art.1.
Se propune să se reformuleze după cum urmează:

“Art.1. – Este interzis fumatul în locuri publice, cu excepţia spaţiilor speciale destinate acestuia.”


1. Fumatul nu poate fi interzis fără specificarea locurilor unde acesta poate fi admis, deoarece fumatul este alegea exclusivă a individului.

2. Aceste prevederi fac obiectul art.5 şi art.6 alin.(2) la pct.5 şi 6 din prezentul raport.



2.
Art.3.
Se propune să se reformuleze după cum urmează:

“Art.3. – (1) Este interzisă publicitatea emblemelor şi a denumirii unei mărci de tutun, cu excepţia locurilor stabilite în acest scop de  autorităţile publice locale.


1. Nu poate fi interzisă în exclusivitate publicitatea mărcilor de tutun, deoarece aceasta ar afecta unele venituri pentru bugetul unităţilor administrativ-teritoriale. 

2. Reglementările propuse la alin.(1) fac obiectul Legii privind publicitatea nr.148/2000.



3.
__
Să se introducă un nou text, ca art.61, cu următorul cuprins:

“ Art.61 – Se interzice comercializarea produselor de tutun minorilor.”
1. Este necesară interzicerea comercializării produselor de tutun minorilor, având în vedere efectele negative produse de acestea sănătăţii.

2. Aceste reglementări fac obiectul art.2 din Ordonanţa de urgenţă a Guvernului nr.55/1999 pentru interzicerea publicităţii produselor de tutun în sălile de spectacol şi interzicerea vânzării produselor de tutun minorilor.



                   PREŞEDINTE,                                                                                                           SECRETAR,

DEP.ACAD.PROF.DR.MIRCEA IFRIM                                                                            DEP.DR.ANA FLOREA

